Na temelju Zaključka Županijske skupštine o raspisivanju Javnog poziva za prijavu na programa kreditiranja „Poduzetnik u turizmu 2016“ (KLASA: 021-04/16-01/4; URBROJ: 2170/1-01-01/4-16-44 od 05.05.2016.)

grb7

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**u suradnji s**

**ERSTE&STEIERMÄRKISCHE BANK d.d., Jadranski trg 3a, Rijeka,**

**RAIFFEISENBANK AUSTRIA d.d., Poslovnica Rijeka, Matije Gupca 11, Rijeka**

**HRVATSKA POŠTANSKA BANKA d.d., Podružnica Rijeka, Užarska 4 a, Rijeka**

**PRIVREDNA BANKA Zagreb d.d., Podružnica Riadria Rijeka, Đ. Šporera 3, Rijeka**

**ISTARSKA KREDITNA BANKA UMAG d.d., Viškovo 2, Rijeka**

**SLATINSKA BANKA D.D., V. Nazora 2, Slatina**

**objavljuje**

**J A V N I P O Z I V**

**poduzetnicima i obrtnicima na podnošenje zahtjeva na program**

**kreditiranja „PODUZETNIK U TURIZMU 2016“**

1. **CILJ PROGRAMA**

Unaprjeđenje kvalitete smještaja i ukupnog sadržaja županijske turističke ponude. Također, cilj je da se u aktualnim gospodarskim uvjetima te u uglavnom nepovoljnim uvjetima financiranja gospodarskih djelatnosti, poduzetnicima u turizmu omogući povoljnije financiranje koje bi doprinijelo razvoju turističkog proizvoda, očuvanju i unapređenju poslovanja te omogućilo zadržavanje i povećanje radnih mjesta.

1. **PARTNERI U PROGRAMU**

Primorsko-goranska županija i poslovne banke.

1. **KORISNICI KREDITA**

Korisnici kredita su postojeći poduzetnici i poduzetnici početnici koji odobrena kreditna sredstva u 100%-tnom iznosu ulažu u smještajne (ugostiteljske) kapacitete na području Primorsko-goranske županije i sukladno Zakonu o ugostiteljskoj djelatnosti (NN 138/06, 152/08, 43/09, 88/10, 50/12, 80/13, 30/14, 89/14 i 152/14), Pravilniku o razvrstavanju i minimalnim uvjetima ugostiteljskih objekata iz skupina "restorani", "barovi", "catering objekti" i "objekti jednostavnih usluga" ([NN 82/07](http://narodne-novine.nn.hr/clanci/sluzbeni/2007_08_82_2599.html), 82/09, 75/12, 69/13, 150/14) i izvatku iz Nacionalne klasifikacije djelatnosti 2007. – NKD 2007 (NN 58/2007, u privitku) registrirani su:

* za obavljanje ugostiteljske djelatnosti u smještajnim objektima i/ili
* za pripremanje hrane i pružanje usluga prehrane, pripremanje i usluživanje pića i napitaka u sljedećim ugostiteljskim objektima: restoran, gostionica, krčma i konoba.

Najmanji kapacitet za dodjelu kreditnih sredstava za smještajne kapacitete je 10 soba, odnosno 4 apartmana ili 20 kampu jedinica, a najveći 40 soba, odnosno 15 apartmana ili 100 kampu jedinica.

* Korisnici kredita mogu biti: mala i srednja trgovačka društva (d.o.o./j.d.o.o.) i obrti.
* Po ovom programu Korisnik može koristiti kredit samo jedanput.

1. **KREDITNI POTENCIJAL**: 5.000.000,00 kuna
2. **NAMJENA KREDITNIH SREDSTAVA:**

Sredstva se odobravaju isključivo za:

* kupnju, izgradnju, uređenje, modernizaciju (podizanje kvalitete objekta) ili proširenje smještajnih (ugostiteljskih) kapaciteta koje svojom realizacijom ne narušava tradicijske vrijednosti primorske, odnosno goranske autohtone gradnje;
* nabavu opreme ili pojedinih dijelova opreme;
* obrtna sredstva do 30% odobrenog kredita.

Krediti se ne odobravaju za ekološki neprihvatljive projekte te za reprogram i refinanciranje postojećih kredita.

1. **IZNOS KREDITNIH SREDSTAVA:**

* najniži iznos: 100.000,00 kuna
* najviši iznos: 1.000.000,00 kuna

1. **ROK OTPLATE KREDITA, POČEK I DINAMIKA OTPLATE:**

Rok otplate kredita je do 10 godina uz poček od 2 godine, koji je uključen u rok otplate, ali konačnu Odluku o roku otplate i dinamici otplate donosi banka.

1. **ROK ISKORIŠTENJA KREDITA**

Do 12 mjeseci.

1. **KAMATNA STOPA NA KREDIT**

Kamatna stopa odredit će se najviše do 6% godišnje. Kamate se naplaćuju prema ugovoru između Banke i Poduzetnika u tijeku korištenja kredita (počeka i otplate). Primorsko-goranska županija subvencionira kamatu na odobrene poduzetničke kredite s **četiri (4) postotna poena**, tako da kamata za krajnje korisnike u konačnici iznosi **najviše 2% godišnje**. Za ulaganja na području **Gorskog kotara**, **udaljenih otoka (Susak, Ilovik, Unije, Male Srakane i Velike Srakane)** Županija subvencionira kamatnu stopu s **pet** (**5) postotnih poena** tako da kamata za krajnje korisnike u konačnici iznosi **najviše 1% godišnje.**

1. **NAKNADA BANCI**

Naknada bancido najviše 0,5% jednokratno na iznos odobrenog kredita za sve troškove Banke, a prije korištenja kredita.

1. **VALUTNA KALUZULA**

Nema valutne kauzule: krediti su u kunama.

1. **INSTRUMENTI OSIGURANJA**

Poduzetnik ugovora s bankom.

1. **STATUS KORISNIKA KREDITA**

Korisnik kredita ne mora biti deponent Banke u trenutku podnošenja zahtjeva.

1. **NAČIN ISPLATE SREDSTAVA**

Sredstva namijenjena za osnovna sredstva doznačuju se bezgotovinskom isplatom na račun dobavljača ili izvršitelja usluge za Poduzetnika temeljem ovjerene situacije, predračuna, računa ili ugovora o isporuci ili kupnji u visini od najmanje 90% te isplatom Poduzetniku na žiro račun do najviše 10% iznosa odobrenog kredita uz obvezno pravdanje dokumentacijom za namjensko korištenje kredita.

Dio kredita za obrtna sredstva u cijelosti će se doznačiti na račun Poduzetnika uz obvezu dokumentiranog dokazivanja namjenskog trošenja sredstava.

1. **PODNOŠENJE ZAHTJEVA**

Zahtjevi se podnose Povjerenstvu za provedbu programa „Poduzetnik u turizmu 2016“, osobno ili poštom na adresu županijskog Upravnog odjela za turizam, poduzetništvo i ruralni razvoj.

1. **OSTALE INFORMACIJE**

Sve informacije u vezi s provedbom Programa dostupne su pozivom na tel. 051/351-964 ili 051/351-260.

**17)** Javni poziv, obrazac zahtjeva za poduzetnički kredit i popis dokumentacije koju treba priložiti uz zahtjev, podnositelji mogu preuzeti s *web-stranice* Primorsko-goranske županije: www.pgz.hr pod poveznicom Natječaji – Ostali natječaji.

**18)** Rok za podnošenje zahtjeva je do iskorištenja kreditnog potencijala.

**19)** Primorsko-goranska županija osniva Povjerenstvo za provedbu programa kreditiranja poduzetnika „Poduzetnik u turizmu 2016“ koje zaprima zahtjeve poduzetnika te donosi mišljenje o zahtjevu poduzetnika za kreditiranje koje se upućuje banci.

**20)** Konačnu odluku o odobrenju kredita donosi banka nakon obrade zahtjeva. Banka može odbiti zahtjev za kredit.